Os Estatos Unitos tienen una economía mixta capitalista, alimentata por l'abundancia d'os suyos recursos naturals, unas infraestructuras prou bien desenvolicatas y una alta productividat.[51] D'alcuerdo con o Fundo Monetario Internacional, o PIB d'os Estatos Unitos ye de 14.400 billons de dólars, lo que fa un 23% d'o total mundial a tasas de cambeyo de mercato y quasi un 21% d'o producto bruto mundial respective a la paridat de poder adquisitivo (PPP).[52] Ye o PIB más gran d'o mundo, estando alto u baixo un 5% menos que o conchunto d'o PIB d'os países d'a Unión Europeya en termins de PPP en l'anyo 2008. O país se sitúa en o puesto diecisieteno mundial por PIB nominal per capita y seiseno por PIB (PPA) per cápita.[52]